அகிலேஷ் யாதவ்

அகிலேஷ் யாதவ்  (Akhilesh Yadav, இந்தி: अखिलेश यादव) (பிறப்பு 1 சூலை 1973), ஓர் இந்திய அரசியல்வாதியும் உத்திரப் பிரதேசத்தின் கர்ஹாலின் சட்டமன்ற தொகுதியிலிருந்து தேர்ந்தெடுக்கப்பட்டுள்ள சட்டமன்ற உறுப்பினரும் ஆவார். சமாஜ்வாதி கட்சியின் தலைவர் முலாயம் சிங் யாதவின் மகனுமாவார்.

2000ஆம் ஆண்டில் முதன்முறையாக கனுஜ் மக்களவைத்தொகுதியிலிருந்து நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டார். இதே தொகுதியில் மீண்டும் 2004ஆம் ஆண்டிலும் 2009ஆம் ஆண்டிலும் போட்டியிட்டு வெற்றி பெற்றுள்ளார்.http://india.gov.in/govt/loksabhampdetail.php?mpcode=564.

2012ஆம் ஆண்டில் நடந்த உத்தரப் பிரதேச சட்டப்பேரவைத் தேர்தல்களில் கட்சிப் பரப்புரைகளில் முன்னணியில் இருந்து தனது கட்சி ஆட்சியைப் பற்றிட துணை புரிந்துள்ளார்..

மைசூர்ப் பல்கலைக்கழகத்தில் பொறியியல் இளநிலைப் பட்டத்தையும் சூழலியல் பொறியியலில் சிட்னி பல்கலைக்கழகத்திலிருந்து முதுநிலைப் பட்டத்தையும் பெற்றுள்ளார்.

2012 உ. பி. சட்டப்பேரவை தேர்தல்கள்
2012ஆம் ஆண்டு உத்தரப் பிரதேசத் தேர்தல்களில் இவரது பரப்புரை தனித்தன்மையுடையதாக இருந்தது. ஈராழி மிதிவண்டியில் தேர்தல் சுற்றுப்பயணம் மேற்கொண்டதும் தனது குழுவில் தகவல்தொடர்பு தொழில்முறை வல்லுனரையும் வானொலித் தொகுப்பாளரையும் கொண்டிருந்ததும் இவரது ஆளுமையும் சமாஜ்வாதி கட்சி சட்டப்பேரவையின் 403 இடங்களில் 224 இடங்களைப் பிடிக்கக் காரணமாக அமைந்தது. தனிப்பெரும் கட்சியாக ஆட்சி அமைக்கக் காரணமாக அமைந்ததால் அகிலேஷ் தனது 38ஆவது அகவையில் உத்தரப் பிரதேசத்தின் மிக இளமையான முதலமைச்சராக பொறுப்பேற்கத் தேர்ந்தெடுக்கப்பட்டுள்ளார்.http://business-standard.com/india/news/akhilesh-yadav-is-next-cmuttar-pradesh/160005/on

 வகித்தப் பதவிகள் 
அகிலேசு யாதவ் உத்தரப்பிரதேச சட்டமன்ற உறுப்பினராக ஒரு முறையும் இந்திய மக்களவை உறுப்பினராக ஐந்து முறையும் தேர்ந்தெடுக்கப்பட்டுள்ளார்.

 #  முதல் வரை  பதவி கட்சி 1.  2000  2004  பதின்மூன்றாவது மக்களவை உறுப்பினர்-கன்னோஜ் மக்களவைத் தொகுதி (இடைத்தேர்தல்)  சமாஜ்வாதி கட்சி 2.  2004  2009  பதினான்காவது மக்களவை உறுப்பினர்-கன்னோஜ் மக்களவைத் தொகுதி  சமாஜ்வாதி கட்சி 3.  2009  2012  பதினைந்தாவது மக்களவை உறுப்பினர்- கன்னோஜ் மக்களவைத் தொகுதி (பதவி விலகல் 2012-ல்) & பிரோசாபாத் மக்களவைத் தொகுதி (பதவி விலகல் 2009-ல்)  சமாஜ்வாதி கட்சி 4.  2012  2018  மாநிலச் சட்டமன்ற மேலவை (முதல் முறை); உத்தரப்பிரதேசம், முதலமைச்சர் - உத்தரப் பிரதேச அரசு (2012–2017)  சமாஜ்வாதி கட்சி 5.  2019  2022  இந்திய மக்களவை உறுப்பினர் (4வது முறை)-17வது மக்களவை - ஆசம்கர் மக்களவைத் தொகுதி (பதவி விலகல் 2022-ல்)  சமாஜ்வாதி கட்சி 6.  2022  12 சூன் 2024 சட்டமன்ற உறுப்பினர் (முதல் முறை)-கர்கால் சட்டமன்றத் தொகுதி-உத்தரப் பிரதேச சட்டப் பேரவை  சமாஜ்வாதி கட்சி 7.  2024 18வது மக்களவை உறுப்பினர் (5ஆவது முறை)-கன்னோஜ் மக்களவைத் தொகுதி சமாஜ்வாதி கட்சி

நீக்கம்
இவரை 2016 ஆம் ஆண்டு திசம்பர் மாதம் 29ஆம் திகதி சமாஜ்வாதி கட்சியின் தலைவரும் இவரின் அப்பாவுமான முலாயம் சிங் யாதவ் கட்சியின் அடிப்படை உறுப்பினர் பதவியிலிருந்து ஆறு ஆண்டுகளுக்கு நீக்கினார். இதன் எதிரொலியாக சமாஜ்வாதி கட்சியின் தலைவர் பதவியை தானே எடுத்துக்கொண்டதாக 
மாநாடு நடத்தி அறிவித்து, முலாயம் சிங் இனிமேல் கட்சி ஆலோசகராக இருப்பர் என்று தெரிவித்தார்.சிவபால் யாதவ் பதவி பறிப்பு﻿: சமாஜ்வாதி தலைவராக அகிலேஷ் தேர்வு﻿- தேர்தல் ஆணையத்துக்கு முலாயம் அவசர கடிதம்﻿ 2016 2 ஜனவரி தி இந்து தமிழ்

மேற்கோள்கள்

வெளி இணைப்புகள்
 சமாஜ்வாதி கட்சியின் அலுவல்முறை வலைத்தளம்
அகிலேசு யாதவின் வலைத்தளம் 

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:உத்தரப் பிரதேச முதலமைச்சர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்